Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 711/14/2201	Dunajská Streda, 17.2.2015
EEČ : 2-16-36-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
a
poškodenou:
1.	XXXXX
Obsahom zmieru je:
Splnomocnená zástupkyňa poškodeného - Všeobecnej zdravotnej poisťovne, a.s., XXXXX. XXXXX dňa 21.1. 2015 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásila, že nakoľko obvinená zaslala XXXXX XXXXX písomný súhlas na úhradu nákladov zdravotnej starostlivosti poškodenej XXXXX, sú nároky jej splnomocniteľa v predmetnej veci plne uspokojené, zároveň vlastnoručne podpísala  písomné vyhlásenie s označeným obsahom.   

Obvinená dňa 21.1. 2015 poukázala v prospech štátneho rozpočtu SR celkovú sumu vo výške XXXXX , z ktorých XXXXX % t.j. XXXXX,- eur je určených na všeobecne prospešné účely a to XXXXX XXXXX a XXXXX %, t.j. XXXXX eur štátu  na peňažnú pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
realizované policajtom Odbor kriminalnej policie - vyšetrovania pod spisovou značkou ORP-552/1-VYS-DS-14.
dňa XXXXX o 20.15 hod. v XXXXX XXXXX pri riadení osobného motorového vozidla zn. XXXXX v smere od mesta XXXXX do centra mesta pri potravinách XXXXX, počas vchádzania do kruhového objazdu napriek príkazu dopravnej značky „Daj prednosť v jazde“ nedala prednosť po kruhovom objazde jazdiacej cyklistke poškodenej XXXXX a ľavou bočnou stranou vozidla a ľavým predným spätným zrkadlom do nej narazila v dôsledku čoho poškodená XXXXX následkom nárazu a pádu utrpela zlomeninu tela stavca Th 12 a ľahké udretie lakťa vpravo, ktoré si vyžiadali liečbu spojenú s PN v trvaní od 18.7.2014 do 1.10.2014, podľa znaleckého posudku, 	

Odôvodnenie: 
Uznesením vyšetrovateľa Okresného riaditeľstva Policajného zboru Odboru kriminálnej polície Dunajská Streda ČVS: ORP-552/1-VYS-DS-2014 zo dňa 29.10. 2014 bolo XXXXX vznesené obvinenie za prečin ublíženia na zdraví podľa § 157 ods. 1, ods. 2 písm. a) Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinená slobodne a vážne, zrozumiteľne a určito vyhlásila, že spáchala skutok, za ktorý je stíhaná.

Poškodená XXXXX dňa 21.1. 2015 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásila, že obvinená jej z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatila peňažnú sumu vo výške XXXXX eur, čím považuje svoje nároky na náhradu škody vo vzťahu k obvinenej v predmetnej veci za plne uspokojené, zároveň vlastnoručne podpísala písomné vyhlásenie s označeným obsahom.

Splnomocnená zástupkyňa poškodeného - XXXXX XXXXX XXXXX. XXXXX dňa 21.1. 2015 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásila, že nakoľko obvinená zaslala XXXXX písomný súhlas na úhradu nákladov zdravotnej starostlivosti poškodenej XXXXX, sú nároky jej splnomocniteľa v predmetnej veci plne uspokojené, zároveň vlastnoručne podpísala  písomné vyhlásenie s označeným obsahom.   

Obvinená dňa 21.1. 2015 poukázala v prospech štátneho rozpočtu SR celkovú sumu vo výške XXXXX eur , z ktorých XXXXX % t.j. XXXXX eur je určených na všeobecne prospešné účely a to XXXXX XXXXX a XXXXX %, t.j. XXXXX- eur štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinená a poškodení s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
	Proti tomuto uzneseniu nie je prípustná sťažnosť.

JUDr. Ján Sklár
prokurátor